Diari Oficial de la Generalitat Valenciana


Sumari del DOGV 4503, del 20-05-2003 (2003/5476)

RESOLUCIÓ de 28 de març de 2003, del director general d'Arquitectura i Habitatge, relativa a la publicació de reconeixement per la Conselleria d'Obres Públiques, Urbanisme i Transports de la marca AENOR per a productes bituminosos.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4503

Data del DOGV
:   20-05-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/5476


Data del document
:   28-03-2003

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * matèria bituminosa
    * marca de qualitat

RESOLUCIÓ de 28 de març de 2003, del director general d'Arquitectura i Habitatge, relativa a la publicació de reconeixement per la Conselleria d'Obres Públiques, Urbanisme i Transports de la marca AENOR per a productes bituminosos. [2003/5476]
  
El Decret 164/1998, de 6 d'octubre, del Govern Valencià, sobre el reconeixement de distintius de qualitat utilitzats en edificació, establix en l'article 3, l'equivalència de distintius de qualitat reconeguts o homologats pel Ministeri de Foment amb distintius de qualitat reconeguts per la Conselleria d'Obres Públiques, Urbanisme i Transports, a l'efecte de compliment dels requisits reglamentaris que siguen d'aplicació.
  
El Govern Valencià va aprovar el Decret 107/1991, de 10 de juny, pel qual es regula el control de qualitat de l'edificació d'habitatges i la seua documentació i l'Orde, de 30 de setembre de 1991, en desplegament d'este. Esta orde establix el Llibre de Control de Qualitat d'Obres d'Edificació d'Habitatges LC-91, en el qual se sistematitza la recepció de productes de construcció amb distintius de qualitat o sense estos. Entre els productes per als quals és preceptiva la justificació del control de recepció, es troben els productes bituminosos.
  
El Ministeri de Foment ha concedit l'homologació a la marca AENOR de conformitat a normes UNE per a determinats productes bituminosos mitjançant l'Orde FOM/2544/2002, de 7 d'octubre.
  
L'Associació Espanyola de Normalització i Certificat (AENOR) ha sol·licitat el reconeixement de la marca AENOR per a estos productes bituminosos, a l'empara del que disposa el Decret 164/1998, de 6 d'octubre, i per als efectes previstos en este.
  
Vists els antecedents i en virtut de l'article 3 del Decret 164/1998, de 6 d'octubre, esta Direcció General resol:
  
Primer
  
Publicar en el Diari Oficial de la Generalitat Valenciana, en aplicació de l'article 3 del Decret 164/1998, de 6 d'octubre, del Govern Valencià, i per a coneixement general, l'equivalència amb el reconeixement de distintius de qualitat que concedix la Conselleria d'Obres Públiques, Urbanisme i Transports, de l'homologació concedida mitjançant Orde FOM/2544/2002, de 7 d'octubre, a la marca AENOR per a impermeabilitzants bituminosos, referida als productes següents:
  
- Armadura bituminosa UNE 104237:1989
  
- Làmina bituminosa d'oxiasfalt UNE 104238:1999
  
- Làmina d'oxiasfalt modificat UNE 104239:1989
  
- Placa bituminosa UNE 104240:1989
  
- Làmina de betum modificat amb elastòmers UNE 104242-1:1999
  
- Làmina de betum modificat amb plastòmers UNE 104242-2:1999
  
- Làmina de quitrà modificat amb polímers UNE 104244:1988
  
Tot això als efectes de compliment dels requisits reglamentaris que els siguen d'aplicació.
  
Segon
  
Qualsevol variació en les condicions que hagen servit per al reconeixement, pel Ministeri de Foment, de la marca AENOR per a estos productes bituminosos, haurà de ser comunicada per AENOR a esta Direcció General en el moment en què es produïsca.
  
València, 28 de març de 2003.- El director general d'Arquitectura i Habitatge: José Mª García Zarco.